VEGA præsenterer:
**Lyden af 2016 samles for én aften i Store VEGA**
*Med The Eclectic Moniker som husorkester fejrer vi vores jubilæum og talentudvikling sammen med en række danske musikere onsdag d. 14. december i Store VEGA. Niels Brandt fra The Minds Of 99 har netop tilsluttet sig rækken af danske perler, som skal være med til at sætte musikalsk punktum for dansk musik i 2016.*

For at markere vores 20-års jubilæum har vi samlet en perlerække af danske talenter, som under kyndig eklektisk ledelse af husorkesteret The Eclectic Moniker vil tage publikum på en unik musikalsk rejse den 14. december. VEGA har i flere år fokuseret på talentudviklingen, og vi vil gerne fejrer vores jubilæum sammen med nogle af de artister, der har vokset sig store i vores hus. Fra intime Ideal Bar, over Lille VEGA for til sidst måske at ende i Store VEGA.

Vi har netop tilføjet forsanger fra The Minds Of 99, Niels Brandt til aftenens program.

Niels Brandt har sammen med The Minds Of 99 beriget dansk kultur med exceptionelt begavet lyrik siden 2014. Han har bevist, at han tør appellere til at tænke de store tanker, både individuelt og på samfundsmæssigt plan. På et niveau, som få formår, men mange forstår.

De fem drenge fra The Eclectic Moniker vil som nævnt agere husorkester på aftenen. Bandet har mere end 10 gange besøgt VEGA og nedlagt dansegulve på stribe med deres smittende, uregerlige solskinspop. På scenen får **Niels Brandt** selskab af:

Det charmerende R&B-talent **ANYA**, med sin unikke vokal og silkebløde soul-fornemmelser.

Electropop-fyrtårnet **KIll J** tilføjer isnende synths og huggende R&B-beats til aftenen.

Niels Bagge fra populære **Vinnie Who** sørger for dansabel disco og drømmende, psykedeliske toner.

Singer/songwriteren **Wangel** lader sin fantastiske vokal svinge mellem melankolsk dybde og skrøbelig falset.

Og sidst men ikke mindst lader **Katinka** sine kantede folk-pop og ærlige lyrik fylde scenen ud. Der er i den grad lagt i ovnen til en mindeværdig aften i Store VEGA, og vi glæder os til at fordybe os i noget af det bedste det danske musikår 2016 havde til os.

**Fakta om koncerten:**

VEGAs Perler

Onsdag d. 14. december 2016 kl. 20.00

Store VEGA, Enghavevej 40, 1674 København V

Billetpris 200 kr. + gebyr

Billetter kan købes via vega.dk og Ticketmaster
<http://www.ticketmaster.dk/event/VES1412Y?language=da-dk&camefrom=vegadk&brand=dk_vega>